CELEX: 
Language: da
Date: 2021-07-08 00:00:00
Title: KOMMISSIONENS GENNEMFØRELSESFORORDNING (EU) …/… om specificering af detaljerne vedrørende de statistiske data, som medlemsstaterne skal fremsende vedrørende kontrol af produkter, der indføres på EU-markedet, med hensyn til produktsikkerhed og overensstemmelse

KOMMISSIONENS GENNEMFØRELSESFORORDNING (EU) …/…
            
            
               af 8.7.2021
            
            
               om specificering af detaljerne vedrørende de statistiske data, som medlemsstaterne skal fremsende vedrørende kontrol af produkter, der indføres på EU-markedet, med hensyn til produktsikkerhed og overensstemmelse
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2019/1020 af 20. juni 2019 om markedsovervågning og produktoverensstemmelse og om ændring af direktiv 2004/42/EF og forordning (EF) nr. 765/2008 og (EU) nr. 305/2011
                  1
               , særlig artikel 25, stk. 9, og
            
            
               ud fra følgende betragtninger:
            
            
               (1)I henhold til artikel 25, stk. 6, i forordning (EU) 2019/1020 skal medlemsstaterne til Kommissionen fremsende detaljerede statistiske data om den kontrol, som foretages af de myndigheder, de har udpeget i henhold til samme forordnings artikel 25, stk.1, med hensyn til produkter, der er omfattet af EU-retten, og som indføres på EU-markedet. I henhold til forordning (EU) 2019/1020 skal de statistiske data navnlig omfatte antal interventioner inden for kontrol med sådanne produkter med hensyn til produktsikkerhed og overensstemmelse.
            
            
               (2)Det er nødvendigt at specificere detaljerne vedrørende sådanne statistiske data. 
            
            
               (3)Hvis en intervention fra de myndigheder, der er udpeget i henhold til artikel 25, stk. 1, i forordning (EU) 2019/1020, har medført et krav fra markedsovervågningsmyndighederne om ikke at frigive et produkt til fri omsætning i henhold til samme forordnings artikel 28, stk. 1 og 2, bør de statistiske data om antal interventioner suppleres med mere detaljerede oplysninger om det pågældende produkt for at give en bedre forståelse af problemstillinger og tendenser med hensyn til produktsikkerhed og overholdelse. De fremsendte statistiske data kan også bidrage til at forbedre risikostyringen.
            
            
               (4)De statistiske data, der fremsendes til Kommissionen om interventioner inden for kontrol, bør ganske vist omfatte al kontrol af produkter, der indføres på EU-markedet, men de bør ikke desto mindre kun omfatte de kontroller, hvor de udpegede myndigheder rent faktisk har interveneret. De statistiske data bør derfor ikke omfatte data om kontrol, der udelukkende er foretaget ved hjælp af elektroniske databehandlingsteknikker. 
            
            
               (5)Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 43 i forordning (EU) 2019/1020 — 
            
            
               VEDTAGET DENNE FORORDNING:
            
            
                
            
            
               Artikel 1
            
            
               1.De statistiske data, der skal fremsendes i henhold til artikel 25, stk. 6, i forordning (EU) 2019/1020, skal omfatte følgende oplysninger om interventioner inden for kontrol af produkter, der er omfattet af EU-retten, med hensyn til produktsikkerhed og overensstemmelse: 
            
            
               a)det samlede antal interventioner
            
            
               b)det samlede antal interventioner, der har medført suspension af overgangen til fri omsætning i henhold til artikel 26, stk. 1, i forordning (EU) 2019/1020 
            
         
         
            
               c)for hver intervention, der enten har ført til et krav fra de relevante myndigheder om, at de berørte erhvervsdrivende skal gennemføre specifikke foranstaltninger, eller et krav fra en markedsovervågningsmyndighed om ikke at frigive et produkt til fri omsætning i henhold til artikel 28, stk. 1 og 2, i forordning (EU) 2019/1020: 
            
            
               i)datoen for toldmyndighedernes antagelse af toldangivelsen
            
            
               ii)en indikator for typen af toldangivelse i tilfælde af en toldangivelse med et reduceret datasæt i henhold til artikel 143a og 144 i Kommissionens delegerede forordning (EU) 2015/2446
                  2
                
            
            
               iii)oprindelseslandet (dataelement16 08 000 000) eller, hvis dette ikke er muligt, eksportlandet (datadelelement 13 01 018 020)
            
            
               iv)underpositionskoden i det harmoniserede system (dataunderelement 18 09 056 000)
            
            
               v)den kombinerede nomenklatur-koden, hvis den foreligger (dataunderelement 18 09 057 000)
            
            
               vi)de supplerende enheder (dataelement18 02 000 000) eller, hvis dette ikke er muligt, nettomassen (datadelelement 18 01 000 000)
            
            
               vii)transportmåde ved grænsen (dataelement 19 03 000 000)
            
            
               viii)den primære produktkategori, det drejer sig om 
            
            
               ix)den vigtigste EU-lovgivning, der er blevet overtrådt, som konstateret af markedsovervågningsmyndighederne 
            
            
               x)en indikator for, om produktet kan overgå til fri omsætning, hvis de berørte erhvervsdrivende fuldfører specifikke foranstaltninger som krævet af de relevante myndigheder. 
            
            
               2.De data, der er omhandlet i stk. 1, skal omfatte data om alle kontroller, undtagen kontrol, der udelukkende foretages ved hjælp af elektroniske databehandlingsteknikker.
            
            
               3.Med henblik på stk. 1 gælder det, at hvis en toldangivelse omfatter produkter, der henhører under to eller flere vareposter i den pågældende toldangivelse, betragtes interventionen for hver af posterne som en særskilt intervention. 
            
            
               4.Med henblik på denne artikels stk. 1, litra c), nr. iii)-vii), skal de data, der skal fremsendes, være de oplysninger, der er tilgængelige i toldangivelsen under det tilsvarende dataelement i bilag B til delegeret forordning (EU) 2015/2446. Hvis medlemsstaterne i henhold til artikel 2, 143a og 144 i delegeret forordning (EU) 2015/2446 eller andre overgangsregler fastsat i nævnte forordning anvender forskellige datakrav til toldangivelsen, skal de data, der skal fremsendes, være de tilsvarende oplysninger i toldangivelsen, der er omfattet af disse datakrav.
            
            
               Artikel 2
            
            
               Denne forordning træder i kraft på tredjedagen efter offentliggørelsen i Den Europæiske Unions Tidende.
            
            
               Den anvendes fra den 16. juli 2021. 
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 8.7.2021.
            
            
               
                     På Kommissionens vegne
               
            
         
         
            
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 169 af 25.6.2019, s. 1. 
               
               
                  
                     (2)
                  
                        Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).